Potamai
Potamai (okeanidai) graikų mitologijoje – upių ir ežerų personifikacijos, Tetijos ir Okeano vaikai. Jų dukterys – nimfos najadės, o seserys – okeanidės. Upių dievai buvo vaizduojami įvairiomis formomis. Graikų vazose jie vaizduojami arba vyrai bulių galvomis ar raguoti vyrai su žuvišku kūnu žemiau krūtinės. Skulptūrose ir mozaikose jie vaizduojami patogiai sėdinčiais barzdotais vyrais, kurių ranka uždėta ant vandeniu trykštančio ąsočio.